**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 12928/01.04.2025**

**Comunicat de presă**

Spune NU cerșetoriei!

Nu încuraja ”afacerile” ilegale profitabile!

Cu atât mai mult, cu cât printre cei care apelează la mila publicului se numără persoane în putere, apte de muncă.

Acesta este și cazul unui tânăr, depistat în 31 martie de Poliția Locală Brașov în timp ce cerșea în apropierea unui cunoscut centru comercial din Brașov. Bărbatul, în vârstă de 24 de ani, domiciliat în alt județ, a fost sancționat cu amendă în valoare de 200 lei pentru apelare la mila publicului, conform prevederilor Legii nr. 61/1991(R) pentru sancţionarea faptelor de încălcare a unor norme de convieţuire socială, a ordinii şi liniştii publice.

Polițiștii locali l-au condus la Gara Brașov, tânărul achiziționând bilet pentru a se întoarce în localitatea de domiciliu.